20.   בקשה דחופה להבהרה 
בבית-המשפט הרבני האיזורי

ב_________                                                                                               תיק מס' __________
בעניין:

______________  ת"ז ___________




על-ידי בא-כוחה עורך-דין  ____________



מרח' ___________ עיר ___________



טל' ___________ פקס' ___________
("האישה"-"המבקשת")




נ ג ד




_______________ ת"ז ___________



על-ידי בא-כוחו עורך-דין  _____________



מרח' ___________  עיר ___________



טל' ____________ פקס'  __________
("הבעל"-"המשיב")

בקשה דחופה להבהרה

(במעמד צד אחד בלבד)

כב' בית-הדין הנכבד מתבקש להבהיר מה מעמדו של פסק-הדין אשר ניתן על-ידי בית-הדין ביום ______________ (_________________), וזאת לאור העבודה כי מיד לאחר נתינתו הוציא בית-הדין הוראת עיכוב לפסק-הדין והכל כאמור להלן.

נימוקי הבקשה:

1.
ביום ________ אמור היה להתקיים דיון בפני כב' בית-הדין אשר בו היה על הבעל להשמיע ולהביא את ראיותיו לתביעתו לגירושין מאת המבקשת.

2.
מנסיבות השמורות עם הבעל ובא-כוחו לא הופיעו הם לדיון.

3.
בהיעדר הופעה מטעם הבעל ובא-כוחו כאמור עתרה המבקשת לכב' בית-הדין כי ידחה את תביעת הבעל לגירושין, מחד, וכי יפסוק לה מזונות, מאידך, בהתאם לתביעתה המונחת בפני כב' בית-הדין וזאת בנוסף להוצאות משפט בהיעדר הופעה מטעמם.

4.
בעקבות בקשת האישה, נעתר בית-הדין, באופן חלקי, ונתן את פסקי-דינו האמור ואשר עותק ממנו מצ"ב כנספח "א" לבקשה זו וכחלק בלתי-נפרד ממנה.

נספח "א"

5.
מנסיבות תמוהות, בלתי-ברורות, בלתי-הגיוניות לחלוטין, ואשר מעלות חששות כבדים בלב האישה על שיתוף פעולה של מאן דהוא בבית-הדין עם הבעל, הוגשה על-ידי הבעל באמצעות בא-כוחו עורך-דין קריטנשטיין "הודעה לבית-הדין", ממנה עולה כי אירעו תקלות במשרדו של עורך-דין קריטנשטיין מהם עולה לכאורה כי הוגשה על-ידי פקידתו בקשת דחיה אשר הועברה לבית-הדין הרבני הגדול בטעות.

6.
לא ברור מניין ידע פתאום עורך-דין קריטנשטיין על התקלות שאירעו במשרדו וככתבן וכלשונו בסעיף ________ להודעתו: "רק ברגעים אלה..." וכו'.

7.
עוד מוזר כי פקידתו של _________ צירפה להודעה תצהיר ובו היא מציינת בסעיף ________ שבו כי: "היום הגיע למשרדנו ________ והודיע לי כי היה בבית-הדין ונאמר לו שהיה דיון".

8.
מאוד תמוה איך הגיע הבעל לפתע פתאום לבית-הדין, וזאת כאשר הח"מ ומרשתו המתינו להחלטת בית-הדין עד לשעה _________, כאשר הדיון היה קבוע לשעה __________, כזכור, וזאת לאחר שבית-הדין הנכבד הודיע לאישה ובא-כוחה כי אין טעם לחכות לפסק-הדין אשר יינתן בשלב מאוחר יותר וישלח לצדדים.

9.
על כל פנים, לאור הודעת הבעל כאמור, הוציא בית-הדין הודעת עיכוב של פסק-הדין.

10.
נוצר מצב בלתי-ברור - מחד, ישנו פסק-דין, אשר אם הוא עומד על כנו הח"מ מבקש לערער עליו לאור פסיקת בית-הדין הנכבד לפיה בין ייתר נקבע "על-פי החומר שכבר הוצג יש כבר רגליים לדבר ויותר מכך שאכן כטענת הבעל כן הוא, ואם אכן לטענתו אין מגיע לה מזונות 'שבעמוד והוצא קאי' ראה אבנהע"ז קטז, מאידך, יש מקום לדון על חיוב כתובתה ותוספת כתובתה".

11.
אין האישה יכולה להסכים לפסיקת כב' בית-הדין אשר לדעתה בטעות יסודה. להזכיר לכב' בית-הדין הנכבד, הבעל, לטענתו הנ"ל, הביא שני עדים - האחד העיד כי ראה את הבעל בביתה, אך לא ראה את אותם ראיות הנדרשות על-פי הדין ההלכתי, העד השני, הגם שהיה עד מטעם הבעל, גרסתו תמכה בגרסת האישה ולא בבעל ובעצם סתר הוא לחלוטין את טענות הבעל ובא-כוחו, כי אכן הבעל גר עמה עובר לנישואין. יצויין כי בני-הזוג נישאו בשנת ________ והם חיו ברחוב ________ כנשואים.

12.
ויודגש כי גם נסיונות בא-כוח הבעל לשים מילים בפיו של העד השני כאילו אמר בפני בא-כוח הבעל במשרדו דברים אחרים הוכחה כניסיון שפל להונות את בית-הדין ואת האישה ובא-כוחה ומעניין כי בית-הדין עבר על ניסיון זה בשתיקה וסלחנות בלתי-מובנת עד היום לח"מ ולאישה. לא מן הנמנע היה לקבוע כי בא-כוח הבעל ניסה להונות את בית-הדין בהציגו דבר שאינו נכון בלשון המעטה ולשבש בכך הליכי בית-הדין, ולמרות הכל נסלח לו???

13.
לדעת האישה ובא-כוחה טעה כב' בית-הדין בקובעו כי "יש רגלים לדבר ויותר מכך...", שהרי לא יתכן לקבוע עמדה זו בשלב זה של המשפט. מה גם שאם בית-הדין מחליט למחוק את תביעת הבעל פועל יוצא מכך הוא כי אין בפני בית-הדין כל טענה ו/או ראיה מכל מן וסוג שהיא, שכן משמעות המחיקה הינה כי אין בפני בית-הדין תביעה מסוג זה, וכל מה שנאמר בה הינו בגדר בטל. לפיכך, היה על בית-הדין להתייחס לתביעת המזונות של האישה ולפסוק לה מזונות בהתאם.


זאת ועוד, בדיון קודם אמר בית-הדין בהתייחס לגרסת הבעל כי "עדיין אין הוכחות" (ראה פרוטוקול דיון קודם) והיה זה לאחר שמיעת עדי הבעל הנ"ל. בדיון האחרון לא היתה כל התקדמות מבחינת הבעל ולא השתנה דבר, שכן הבעל לא הופיע, לפיכך לא ברור מדוע קבע בית-הדין בהחלטתו האחרונה כי "יש רגליים לדבר" בהתייחס לטענות הבעל ואף עניין מצריך את שבט ביקורתו של בית-הדין הגדול.

14.
לאור האמור ולאור תחושת האישה לפסיקה המוטעת, לדעתה של בית-הדין, מתבקש בית-הדין ליתן הבהרתו על מעמדו של פסק-הדין ועל המשך ההליכים בתיק זה על-מנת שהאישה תכלכל את צעדיה בהתאם.

15.
מן הדין ומן הצדק להיעתר לבקשה.





_____________




_________, עו"ד 




בא-כוח המבקשת

